Red Hat Linux

::Non confundir con Red Hat Enterprise Linux ou Fedora

**Red Hat Linux** foi unha distribución de GNU/Linux creada por Red Hat e mantida ata o 2004.
 Estivo entre as máis populares nas contornas de usuarios domésticos e servidores.

## Características
Foi unha das primeiras distribucións Linux. A versión 1.0 presentouse o 3 de novembro de 1994. Precedérona distribución como Slackware, pero foi das primeiras distribucións en se desenvolver e comercializar. RPM deseñouse coma o seu formato de paquete, e nun certo prazo serviu coma o punto de partida para varias outras distribucións, tales como a orientada cara a PCs de escritorio Mandrake (na súa orixe, Red Hat Linux con KDE), Yellow Dog Linux, a cal se iniciou dende Red Hat Linux con soporte para PowerPC, e ASPLinux (Red Hat Linux cun mellor soporte para caracteres non-Latinos).

Desde o 2003, Red Hat desprazou o seu enfoque cara ao mercado dos negocios coa distribución Red Hat Enterprise Linux. Red Hat Linux 9, a versión final, chegou oficialmente ao final da súa vida útil o pasado 30 de abril de 2004, aínda que o proxecto Fedora Legacy continúou publicando actualizacións ata o 2007.

## Mercado
Red Hat Linux foi vendido principalmente como un sistema operativo para servidores. Tamén foi popular entre compañías que utilizan "granxas" de ordenadores e, do mesmo xeito que a ferramenta incorporada de instalación a través de scripts Kickstart permite rapidamente a configuración e a instalación do hardware estandarizado. Desde a versión 8.0, Red Hat Linux encárouse a PCs de escritorios corporativos.

## Historia 
Red Hat Software Inc. foi fundada en 1994 por Bob Young e Marc Ewing. En agosto de 1999, Red Hat saíu á bolsa e as súas accións obtiveron a oitava ganancia de primeiro día máis grande en toda a historia de Wall Street. Catro anos máis tarde, o valor das accións de Red Hat foi en torno a unha centésima parte do máximo valor que chegara a acadar antes da crise das puntocom. Aínda así, os seus comezos exitosos no mercado de valores serviron para que Red Hat fose portada en xornais e revistas non directamente relacionadas con temas informáticos. En calquera caso, parece ser que Red Hat soubo superar os problemas doutras compañías do mundo dos negocios en torno ao software libre e anunciou números negros por vez primeira na súa historia no último cuarto do ano 2002.

Outro dos feitos históricos máis importantes de Red Hat foi a adquisición en novembro de 1999 de Cygnus Solutions, unha empresa fundada unha década antes e que xa demostrara como cunha estratexia integral baseada en software libre pódese gañar diñeiro.

En setembro de 2003, Red Hat decidiu concentrar os seus esforzos de desenvolvemento na versión corporativa da súa distribución e delegou a versión común a Fedora Core, un proxecto aberto independente de Red Hat.

## Características especiais
Red Hat Linux tiña un ambiente de instalación gráfico chamado *Anaconda*, deseñado para o seu fácil uso por novatos. Tamén incorporaba unha ferramenta chamada *Lokkit* para configurar as capacidades de devasa.

Do mesmo xeito que no Red Hat Linux 8.0, UTF-8 foi habilitado como o sistema de codificación de tipografías para o sistema. Isto ten pouco efecto en usuarios anglófonos, pero cando se usa a parte superior do xogo de caracteres ISO 8859-1, estes codifícanse de xeito radicalmente diferente. Isto pode ser visto, por exemplo, por usuarios que falan francés ou sueco como algo agresivo, pois os seus antigos sistemas de arquivo locen moi diferentes e pode resultar que non os poidan empregar. Pode desfacerse este cambio quitando a parte ".UTF-8" da configuración de linguaxe.

A versión 8.0 foi ademais a primeira en incluír o contorna de escritorio gráfico Bluecurve.

Red Hat Linux careceu de características debido a posibles problemas de copyright e patentes. Por exemplo, o soporte ao formato MP3 está desactivado tanto en Rhythmbox como en XMMS; no seu lugar, Red Hat recomenda usar Ogg Vorbis, que non ten patentes. Con todo, o soporte para MP3 pode ser instalado logo, aínda que se require o pago de regalías nos Estados Unidos. O soporte ao formato NTFS tamén estivo ausente, pero tamén se puido instalar libremente.

## Fedora
Orixinalmente o Red Hat Linux foi desenvolvido exclusivamente dentro de Red Hat, coa soa realimentación de informes de usuarios que recuperaban de fallos e contribucións aos paquetes de software incluídos e non as contribucións á distribución como tal. Isto cambiou tardiamente no 2003 cando Red Hat Linux fusionouse co Proxecto Fedora orientado á comunidade de usuarios. O novo plan é extraer o código base de Fedora para crear novas distribucións de Red Hat Enterprise Linux.

Fedora substitúe ás versións orixinais de Rede Hat Linux para descarga e venda ao detalle. Este modelo é similar á relación que existiu entre Netscape Communicator e Mozilla Application Suite, ou entre StarOffice e OpenOffice.org, aínda que neste caso o produto comercial resultante é software libre.

## Historial de Versións
O historial de publicacións foi:

*1.0 (Día da Nai, en Estados Unidos), 3 de novembro de 1994.
*1.1 (Día da Nai 0.1), 1 de agosto de 1995.
*2.0, 20 de setembro de 1995.
*2.1, 23 de novembro de 1995.
*3.0.3 (Picasso), 1 de maio de 1996 (primeira versión compatible con procesadores DEC Alpha).
*4.0 (Colgate), 3 de outubro de 1996 (primeira versión compatible con procesadores SPARC).
*4.1 (Vanderbilt), 3 de febreiro de 1997.
*4.2 (Biltmore), 19 de maio de 1997.
*5.0 (Hurricane), 1 de decembro de 1997.
*5.1 (Manhattan), 22 de maio de 1998.
*5.2 (Apollo), 2 de novembro de 1998.
*6.0 (Hedwig), 26 de abril de 1999.
*6.1 (Cartman), 4 de outubro de 1999.
*6.2 (Zoot), 3 de abril de 2000.
*7 (Guinness), 25 de setembro de 2000 (esta versión é presentada como "7" e non "7.0").
*7.1 (Seawolf), 16 de abril de 2001.
*7.2 (Enigma), 22 de outubro de 2001.
*7.3 (Valhalla), 6 de maio de 2002.
*8.0 (Psyche), 30 de setembro de 2002.
*9 (Shrike), 31 de marzo de 2003 (esta versión presentárona como 9 e non "9.0").

O 21 de xullo de 2003 libérase Red Hat Linux, a última versión beta da distribución. Con iso Red Hat abriu o proceso de desenvolvemento aberto da distribución. Red Hat Linux súmase ao "proxecto Fedora Linux", xa existente, converténdoo no "proxecto Fedora". O 25 de setembro de 2003 o proxecto libera Fedora Core 1 versión 0.94, a primeira versión da distribución Fedora. Créase "Red Hat Enterprise Linux" como a versión comercial baseada en Fedora..

## Notas 
## Véxase tamén 
### Ligazóns externas 
*Redhat Linux Documentation 
*Red Hat Enterprise Linux